ΑΠΟΦΑΣΕΙΣ
Αριθμ. 3198
Έγκριση μελέτης προσωρινών κυκλοφοριακών
ρυθμίσεων σύμφωνα με την υπ’ αρ. 150/2023
απόφαση του Περιφερειακού Συμβουλίου Ανατολικής Μακεδονίας και Θράκης στα πλαίσια της
διενέργειας κατά μήκος τομής του οδοστρώματος επί της Επαρχιακής οδού 10 του οδικού δι-
κτύου Ν. Καβάλας (τμήμα: Συμβολή οδού Μικράς
Ασίας με Επαρχιακή οδό 10 έως Ανατολική είσοδο Παλιού), για την κατασκευή υπόγειου δικτύ-
ου Μέσης Τάσης της ΔΕΔΔΗΕ.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για τη Τοπική Αυτοδιοίκηση και άλλες διατάξεις» (Α΄ 107).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87).
3. Το π.δ. 142/2010 «Οργανισμός Αποκεντρωμένης
Διοίκησης Μακεδονίας - Θράκης» (Α΄ 235).
4. Το άρθρο 52 του Κώδικα Οδικής Κυκλοφορίας (ΚΟΚ)
(ν. 2696/1999, Α΄ 57), όπως τροποποιήθηκε με το άρθρο 46 του ν. 3542/2007 «Τροποποιήσεις διατάξεων του
ΚΟΚ» (Α΄ 50) και αντικαταστάθηκε με το άρθρο 48 του
ν. 4313/2014.
5. Το υπ’ αρ. 15109/13.05.2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών «Εγκρίσεις αποφάσεων συλλογικών οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
6. Την υπό στοιχεία ΔΟΥ/οικ/220/15-1-2015 εγκύκλιο
της Γενικής Γραμματείας Υποδομών.
7. Toν ν. 4784/2021 «Ελλάδα σε κίνηση: Βιώσιμη Αστική
Κινητικότητα - Μικροκινητικότητα - Ρυθμίσεις για τον
εκσυγχρονισμό, την απλούστευση και την ψηφιοποίηση
διαδικασιών του Υπουργείου Υποδομών και Μεταφορών
και άλλες διατάξεις» (Α΄ 40).
8. Την υπ΄ αρ. 6952/14-02-2011 κοινή απόφαση των
Υπουργών Περιβάλλοντος, Ενέργειας και Κλιματικής Αλλαγής, Υποδομών, Μεταφορών και Δικτύων «Υποχρε-
ώσεις και μέτρα για την ασφαλή διέλευση των πεζών
κατά την εκτέλεση εργασιών σε κοινόχρηστους χώρους
πόλεων και οικισμών που προορίζονται για την κυκλοφορία των πεζών» (Β΄ 420).
9. Τις Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β΄ 905/2011).
10. Την υπ’ αρ. 54218/11-07-2013 απόφαση του Γενικού Γραμματέα Αποκεντρωμένης Διοίκησης Μακεδονίας
- Θράκης «Άσκηση αρμοδιότητας έγκρισης αποφάσεων
Ο.Τ.Α. α’ & β’ βαθμού περί κυκλοφοριακών ρυθμίσεων»
(ΑΔΑ: ΒΛ4ΙΡ1Υ-ΠΔΙ).
11. Τα άρθρα 28 και 28Α του ν. 4325/2015 (Α΄ 47),
καθώς και την υπ’ αρ. 14138/15-5-2017 απόφαση του
Υπουργού Εσωτερικών (Υ.Ο.Δ.Δ. 250) για τον διορισμό
Συντονιστή.
12. Την υπ΄ αρ. 86781/19-12-2022 υπουργική απόφαση
«Διορισμός του Ιωάννη Σάββα του Κωνσταντίνου στη
θέση του μετακλητού Γραμματέα Αποκεντρωμένης Διοίκησης Μακεδονίας - Θράκης» (Υ.Ο.Δ.Δ. 1183).
13. Την υπ’  αρ. 263518/22-12-2022 απόφαση του
Γραμματέα Αποκεντρωμένης Διοίκησης Μακεδονίας Θράκης «Ανάθεση άσκησης αρμοδιοτήτων σε οργανι-
κές μονάδες της Α.Δ.Μ.Θ και παροχή εξουσιοδότησης
υπογραφής πράξεων και εγγράφων ’’Με εντολή Γραμματέα’’ στους Προϊσταμένους των οργανικών μονάδων
της Α.Δ.Μ.Θ.» (ΑΔΑ: 6ΚΖΖΟΡ1Υ-ΙΧΑ).
14. Το Κεφ. ΣΤ’ της παρ. 3 του άρθρου 40 του ν. 4735/
2020 «Τροποποίηση του Κώδικα της Ελληνικής Ιθαγένειας, νέο πλαίσιο επιλογής διοικήσεων στον δημόσιο
τομέα, ρύθμιση οργανωτικών θεμάτων της Γενικής
Γραμματείας Ιθαγένειας και της Γενικής Γραμματείας Ανθρώπινου Δυναμικού Δημόσιου Τομέα του Υπουργείου
Εσωτερικών, ρυθμίσεις για την αναπτυξιακή προοπτική
και την εύρυθμη λειτουργία των Οργανισμών Τοπικής
Αυτοδιοίκησης και άλλες διατάξεις» (Α΄ 197).
15. Την υπ’ αρ. οικ. 55771/10-11-2020 απόφαση του
Συντονιστή Αποκεντρωμένης Διοίκησης Μακεδονίας Θράκης «Ορισμός Αναπληρώτριας Προϊσταμένης, της
Γενικής Διεύθυνσης Χωροταξικής και Περιβαλλοντικής
Πολιτικής της Α.Δ.Μ.Θ» (ΑΔΑ: ΨΓΟΤΟΡ1Υ-ΩΒΑ).
16. Το υπ’ αρ. 156349/24-11-2023 έγγραφο της Διεύθυνσης Διοίκησης της Αποκεντρωμένης Διοίκησης Μα-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
18 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 321
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 321/18.01.2024
κεδονίας - Θράκης, με το οποίο ενημερώνει για το νομότυπο στη διαδικασία έκδοσης της υπ’ αρ. 150/2023(ΑΔΑ:
6ΥΣ87ΛΒ-1Ω7) απόφασης του Περιφερειακού Συμβουλίου Ανατολικής Μακεδονίας και Θράκης.
17. Τη μελέτη με τίτλο «Μελέτη προσωρινών μέτρων
ρύθμισης οδικής κυκλοφοριακής» κατά τη διάρκεια
εκτέλεσης εργασιών στα πλαίσια της διενέργειας κατά
μήκος τομής οδοστρώματος επί της στην Επαρχιακής
οδού 10 του οδικού δικτύου του Ν. Καβάλας (τμήμα:
Συμβολή οδού Μικράς Ασίας με Επαρχιακή οδό 10 έως
Ανατολική είσοδο Παλιού), για την κατασκευή υπόγειου
δικτύου Μέσης Τάσης της ΔΕΔΔΗΕ, η οποία είναι ελεγμένη, εγκεκριμένη από τη Διεύθυνση Τεχνικών Έργων
(ΔΤΕ) της Π.Ε. Καβάλας και θεωρημένη από την ΔΕΔΔΗΕ/
ΔΠΜ-Θ/Περιοχή Καβάλας.
18. Την Άδεια Τομής, με συνημμένο το από 14-09-2023
Ιδιωτικό συμφωνητικό, που συντάχθηκε και θεωρήθηκε
από τη Διεύθυνση Τεχνικών Έργων της Π.Ε. Καβάλας.
19. Το υπ’ αρ. 168768/20-12-2023 έγγραφο της Υπηρεσίας.
20. Το υπ’ αρ. 396722/11921/20-12-2023 έγγραφο της
Διεύθυνσης Τεχνικών Έργων (ΔΤΕ) της Π.Ε. Καβάλας.
21. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
Και επειδή:
Οι προτεινόμενες κυκλοφοριακές ρυθμίσεις είναι
απαραίτητες προκειμένου με την υλοποίησή τους, να
εκτελεστούν απρόσκοπτα και με ασφάλεια οι εργασίες
του έργου του θέματος, οι οποίες συμβάλλουν στην εξυπηρέτηση των πολιτών και στη βελτίωση των κυκλοφο-
ριακών συνθηκών της περιοχής, αποφασίζουμε:
Την έγκριση της μελέτης προσωρινών κυκλοφοριακών
ρυθμίσεων σύμφωνα με την υπ’ αρ. 150/2023 απόφαση
του Περιφερειακού Συμβουλίου Ανατολικής Μακεδονίας και Θράκης στα πλαίσια της διενέργειας κατά μήκος
τομής του οδοστρώματος επί της Επαρχιακής οδού 10
του οδικού δικτύου Ν. Καβάλας (τμήμα: Συμβολή οδού
Μικράς Ασίας με Επαρχιακή οδό 10 έως Ανατολική είσοδο Παλιού), για την κατασκευή υπόγειου δικτύου Μέσης
Τάσης της ΔΕΔΔΗΕ.
Οι παραπάνω κυκλοφοριακές ρυθμίσεις συνοδεύονται
από προσωρινή απαγόρευση στάθμευσης στις θέσεις
που παρεμποδίζουν την εφαρμογή τους. Η κυκλοφορία
των οχημάτων θα γίνεται από το εναπομείναν ελεύθερο
οδόστρωμα, σύμφωνα με τους όρους και τις προϋποθέσεις της σχετικής νομοθεσίας (9ο σχετικό).
Αναλυτική περιγραφή των κυκλοφοριακών ρυθμίσεων
της παρούσης υπάρχει στη μελέτη προσωρινών μέτρων
ρύθμισης οδικής κυκλοφοριακής (Τεχνική Έκθεση και
σχέδια που την συνοδεύουν) της απόφασης του θέματος
(17ο σχ.), εφόσον δεν αντίκεινται στους όρους και τις
προϋποθέσεις της παρούσης.
Οι κυκλοφοριακές ρυθμίσεις της παρούσης ισχύουν
για χρονικό διάστημα επτά (7) μηνών ή σε περίπτωση
παράτασης του έργου μέχρι την ημερομηνία εκείνη. Η
έναρξή τους ορίζεται με την τοποθέτηση της σχετικής
εργοταξιακής σήμανσης σύμφωνα με την κείμενη νομοθεσία (τοποθέτηση των οικείων πινακίδων, σηματο-
δοτών ή των διαγραμμίσεων στο οδόστρωμα) αρχομένης από την ημερομηνία έκδοσης της απόφασης της
Αστυνομικής Διεύθυνσης Καβάλας ενώ ο ανάδοχος έχει
την υποχρέωση να ενημερώσει εγγράφως όλους τους
εμπλεκόμενους φορείς (αρμόδιο Τμήμα Τροχαίας, Δήμο
Καβάλας, αρμόδιο ΚΤΕΛ κ.λπ.) για την έναρξή τους. Μετά
το πέρας των εργασιών και της ισχύος της παρούσης,
η σήμανση θα αποσυρθεί, οπότε η οδός θα αποδοθεί
πλήρως στην κυκλοφορία.
Αρμόδιος φορέας για την σήμανση των κυκλοφοριακών ρυθμίσεων της παρούσης, είναι ο κατά περίπτωση
αρμόδιος φορέας συντήρησης της υπόψη οδού, σύμφωνα με τις διατάξεις του άρθρου 10 του ν. 2696/1999.
Η εν λόγω έγκριση χορηγείται με τις εξής προϋποθέσεις:
1. Τα γεωμετρικά χαρακτηριστικά, η σήμανση και τα
περιοριστικά μέτρα θα είναι σύμφωνα με τις Προδιαγραφές και Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β΄ 905/2011) και συγκεκριμένα θα γίνεται στένωση λωρίδας, εναλλάξ κυκλοφορία των δύο
κατευθύνσεων, ή αποκλεισμός πρόσβασης με εκτροπή
κυκλοφορίας σε όμορες οδούς για λόγους ασφαλείας
και θα εφαρμόζονται ανά περίπτωση τα τυπικά σχέδια
διατάξεων σήμανσης εκτελούμενων έργων 3.1.1 Στένωση Λωρίδας, 3.1.2 Εναλλάξ Κυκλοφορία των δύο Κατευ-
θύνσεων, 3.1.4 Εργοτάξιο σε περιοχή συμβολής οδών
με αποκλεισμό πρόσβασης 3.2.1 Αποκλεισμός λωρίδας
σε κύρια αστική οδό, 3.2.2 Αποκλεισμός λωρίδας σε τοπική αστική οδό, 3.1.5 Εργοτάξιο επί του πεζοδρομίου
και 3.1.6: Εργοτάξιο επί του πεζοδρομίου με στένωση
λωρίδας.
2. Θα πρέπει να εξασφαλίζεται η ασφαλής πρόσβαση
των εργαζόμενων και των εργοταξιακών οχημάτων, από
και προς τους χώρους εργασιών.
3. Πριν την έναρξη των εργασιών θα πρέπει να γίνει
ενημέρωση τυχόν επιχειρήσεων που επηρεάζονται από
τις κυκλοφοριακές ρυθμίσεις του θέματος.
4. Να ληφθεί ιδιαίτερη μέριμνα ώστε να εξασφαλιστεί
η ασφαλής διέλευση των πεζών σε όλο το μήκος της
ζώνης των έργων καθώς και η απρόσκοπτη πρόσβαση
στις παρόδιες ιδιοκτησίες, ενώ σε κάθε περίπτωση θα
πρέπει να εξασφαλίζεται η ταχεία και ασφαλής διέλευση
οχημάτων έκτακτης Ανάγκης (ασθενοφόρα, πυροσβεστικά, περιπολικά).
5. Κατά τη διάρκεια των εργασιών να υπάρχει απαγόρευση της στάθμευσης των οχημάτων στα σημεία όπου
θα γίνεται επέμβαση από συνεργεία του αναδόχου και
παρουσία σημαιοφόρου προειδοποιήσεις εκτέλεσης
έργου όπου απαιτείται.
6. Στους φωτεινούς σηματοδότες δεν θα γίνει καμία μεταβολή στη λειτουργία τους, ενώ οποιαδήποτε μεταβολή
να γίνεται με συνεννόηση πάντα με τις αρμόδιες αρχές.
7. Να διασφαλίζεται η πρόσβαση σε πεζούς, να μην
εμποδίζεται η κυκλοφορία των ΑμεΑ και να εξασφαλίζονται οι ελάχιστες διαστάσεις του οδοστρώματος.
8. Κατά τη διάρκεια κατασκευής του έργου να γίνεται
άμεση φορτοεκφόρτωση, μεταφορά και απόρριψη των
προϊόντων αποσύνθεσης και εκσκαφής σε νόμιμα αδειοδοτούμενους χώρους εναπόθεσης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 321/18.01.2024
9. Για την απρόσκοπτη και ασφαλή υλοποίηση των
εργασιών του έργου του θέματος είναι αναγκαίες οι ανωτέρω προσωρινές κυκλοφοριακές ρυθμίσεις, οι οποίες
θα υλοποιηθούν κατά τη διάρκεια εκτέλεσης του έργου,
σύμφωνα με την τεχνική έκθεση και τα συνημμένα σχέδια που υποβλήθηκαν από τον ανάδοχο.
10. Για την λήψη μέτρων ασφαλείας κατά την εκτέλεση
του έργου του θέματος προς αποφυγή τυχόν ατυχημάτων, αστικά και ποινικά υπεύθυνος είναι ο Ανάδοχος,
σύμφωνα με τις κείμενες διατάξεις περί εκτελέσεως των
Δημοσίων Έργων, καθώς και για την τήρηση των κείμενων διατάξεων περί ασφαλείας των εργαζομένων στα
έργα όπως αυτά αναφέρονται στα εξής: στην Ε.Σ.Υ. του
έργου, στην παρ. 7 του άρθρου 138 του ν. 4412/2016,
στα π.δ. 395/1994 και π.δ. 396/1994 «Ελάχιστες προδιαγραφές ασφάλειας και υγείας εργαζομένων…..» (Α΄220),
σε συμμόρφωση με τις οδηγίες 89/655 και 89/656 ΕΟΚ,
καθώς και των τροποποιήσεών τους.
11. Οι προτεινόμενες κυκλοφοριακές ρυθμίσεις να
υποστηρίζουν και τις ανάγκες των Ατόμων με Αναπηρία (ΑμεΑ).
12. Οι αναγκαίες παρεμβάσεις για την υλοποίηση των
κυκλοφοριακών ρυθμίσεων του θέματος θα πρέπει να
είναι σύμφωνες με τον Κώδικα Οδικής κυκλοφορίας
(ΚΟΚ), τις προδιαγραφές του Υπουργείου Υποδομών,
Μεταφορών και Δικτύων και τις ισχύουσες Ευρωπαϊκές
προδιαγραφές.
13. Η διαμόρφωση εσοχών για τη χωροθέτηση στάθμευσης πάρα την οδό οφείλει να πληροί τα κριτήρια του
άρθρου 34 του ν. 2696/1999 (ΚΟΚ) όπως έχει τροποποιηθεί και ισχύει.
14. Την ευθύνη για την υλοποίηση των κυκλοφοριακών
ρυθμίσεων του θέματος έχει η ΔΕΔΔΗΕ/ΔΠΜ- Θ/Περιοχή Καβάλας, η οποία υποχρεούται καθ’ όλη τη διάρκεια
εφαρμογής τους να αξιολογεί την αποτελεσματικότητά
τους σε σχέση με το ευρύτερο δίκτυο κυκλοφορίας της
πόλης, παρακολουθώντας και συντηρώντας τα σχετικά
έργα.
15. Η προσωρινή σήμανση αποτελεί αποκλειστική
ευθύνη του αναδόχου απορρέουσα από την κείμενη
νομοθεσία περί δημοσίων έργων και θα υλοποιηθεί
σύμφωνα με τις διατάξεις του Κ.Ο.Κ., την υπό στοιχεία
ΒΜ5/30058/1983 (Β΄ 121) απόφαση του Υπουργού Δημοσίων Έργων και την υπό στοιχεία ΔΙΠΑΔ/οικ/502/
1-7-2003 «Έγκριση Τεχνικής Προδιαγραφής Σήμανσης
Εκτελούμενων Οδικών Έργων εντός και εκτός κατοικημένων περιοχών ως ελάχιστα όρια» (Β΄ 946). Επίσης η ευ-
θύνη, αστική ή ποινική, για οποιοδήποτε ατύχημα συμβεί
κατά την εκτέλεση των έργων, βαρύνει τον ανάδοχο.
16. Οι λεπτομέρειες της κυκλοφοριακής ρύθμισης θα
ισχύουν όπως καταγράφονται στην τεχνική έκθεση, και
τα σχέδια της προσωρινής σήμανσης του έργου του θέματος, που υπεβλήθησαν και ακολούθως υπογράφηκαν,
θεωρήθηκαν από την ΔΕΔΔΗΕ/ΔΠΜ-Θ/Περιοχή Καβάλας και εγκρίθηκαν από τη Διεύθυνση Τεχνικών Έργων
(ΔΤΕ) της Π.Ε. Καβάλας.
17. Η χρονική διάρκεια εκτέλεσης των ανωτέρω εργασιών θα αρχίζει από την ημερομηνία έκδοσης της σχετι-
κής απόφασης της αρμόδιας αστυνομικής διεύθυνσης
(ΑΣΤΥΝΟΜΙΚΗ ΔΙΕΥΘΥΝΣΗ ΚΑΒΑΛΑΣ ΤΜΗΜΑ ΤΡΟΧΑΙΑΣ ΚΑΒΑΛΑΣ) και για όλη την διάρκεια υλοποίησης του
έργου, συμπεριλαμβανομένων και των ενδεχόμενων
παρατάσεων που θα εγκριθούν από την υπηρεσία επίβλεψης του έργου. Για οποιεσδήποτε τυχόν παρατάσεις
θα ενημερώνονται η ΔΕΔΔΗΕ/ΔΠΜ-Θ/Περιοχή Καβάλας
και η Διεύθυνση Τεχνικών Έργων (ΔΤΕ) της Π.Ε. Καβάλας
καθώς και η αρμόδια Αστυνομική Διεύθυνση.
18. Οι πινακίδες σήμανσης επιβάλλεται να είναι ευδιάκριτες, να προειδοποιούν και να καθοδηγούν ασφαλώς
τους διερχόμενους οδηγούς και τους πεζούς και να τοποθετούνται με τρόπο που δεν θα εμποδίζει την οδική
κυκλοφορία και να μην προκαλούνται ατυχήματα.
19. Για όλο το χρονικό διάστημα ισχύος των κυκλοφοριακών ρυθμίσεων, ο ανάδοχος του έργου οφείλει να
μεριμνά για την ορθή θέση των πινακίδων σήμανσης που
βρίσκονται στο χώρο των εργασιών, καθώς και στην ευρύτερη περιοχή του έργου και για την ασφαλή διέλευση
πεζών από την περιοχή του έργου.
20. Οι πινακίδες θα τοποθετούνται σε επαρκές ύψος
ώστε να γίνονται εγκαίρως αντιληπτές από τους οδηγούς
και η στήριξή τους θα είναι τέτοια ώστε να επαρκεί έναντι
της ανεμοπίεσης.
21. Τα μέτρα που λαμβάνονται με την παρούσα απόφαση να ισχύουν από την τοποθέτηση των οικείων πι-
νακίδων σήμανσης.
22. Κατά τις βραδινές ώρες, θα ληφθεί μέριμνα από την
εργοληπτική εταιρεία ώστε τοποθετούνται επιπρόσθετα
αναλάμποντες φανοί, όπου απαιτείται, και να υπάρχει
επαρκής φωτισμός για την ασφαλή κυκλοφορία των
οχημάτων και των πεζών.
23. Όταν κατά τη διάρκεια εκτέλεσης των εργασιών
κρίνεται αναγκαία η ύπαρξη σημαιοφόρων σε θέσεις που
τυχόν απαιτηθεί για την ομαλή ρύθμιση της κυκλοφορίας θα γίνεται με μέριμνα και ευθύνη του αναδόχου, οι
οποίοι θα φέρουν την απαραίτητη προβλεπόμενη εξάρτυση για την ασφάλειά τους, με στόχο την έγκαιρη και
αποτελεσματική προειδοποίηση των οδηγών για την
εφαρμοζόμενη κυκλοφοριακή ρύθμιση.
24. Οι εργαζόμενοι στη ζώνη έργων θα πρέπει να είναι
εύκολα ορατοί τόσο από τους οδηγούς των διερχόμενων
οχημάτων όσο και από τους χειριστές των μηχανημάτων
του εργοταξίου και συνεπώς θα πρέπει ο ρουχισμός εργασίας να είναι υψηλής ορατότητας.
25. Μετά το πέρας των εργασιών, θα απομακρυνθεί η
εργοταξιακή σήμανση και τα αντίστοιχα τμήματα των
οδών θα αποδοθούν πλήρως στην κυκλοφορία, απόλυτα
καθαρά από φερτές και ξένες ύλες και ασφαλή για την
κυκλοφορία των οχημάτων.
26. Μετά το πέρας των εργασιών, η ΔΕΔΔΗΕ/ΔΠΜ-Θ/
Περιοχή Καβάλας οφείλει να προβαίνει σε έλεγχο για
να διαπιστωθεί αν όλα τα στοιχεία της εργοταξιακής
σήμανσης/ασφάλισης έχουν αποξηλωθεί, ώστε να μη
δημιουργείται σύγχυση στους κινούμενους, στο οδικό
τμήμα, οδηγούς και εάν έχει αποκατασταθεί η κανονική
κατακόρυφη και οριζόντια σήμανση καθώς και η ασφάλιση. Τέλος τυχόν σήμανση ή/και εμπόδια τα οποία θα
απομακρυνθούν ή/και θα τοποθετηθούν αλλού κατά την
εγκατάσταση οδικού σημείου διέλευσης θα επανατοποΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 321/18.01.2024
θετηθούν στην αρχική τους θέση, στο ίδιο επίπεδο όπως
πριν, ενώ τυχόν κατεστραμμένες πινακίδες σήμανσης θα
αντικατασταθούν.
27. Σε περίπτωση περάτωσης των εργασιών η οδός να
δοθεί στην κυκλοφορία μόνο μετά τον επανέλεγχο των
αρμοδίων μηχανικών της ΔΕΔΔΗΕ/ΔΠΜ-Θ/Περιοχή Καβάλας και της Διεύθυνση Τεχνικών Έργων (ΔΤΕ) της Π.Ε.
Καβάλας και τη σύμφωνη γνώμη της Τροχαίας Καβάλας.
28. Ο ανάδοχος έχει την υποχρέωση να συνεννοηθεί
αρχικά με την υπηρεσία για το χρονοδιάγραμμα των
εργασιών και να ενημερώσει έγκαιρα τις εμπλεκόμενες
υπηρεσίες αναφορικά με την έναρξη αυτών καθώς και
την εφαρμογή των κυκλοφοριακών ρυθμίσεων και συγκεκριμένα την Αστυνομική Διεύθυνση, το ΕΚΑΒ, την
Π.Υ., την Υπηρεσία Καθαριότητας του Δήμου, το Αστικό
και Υπεραστικό ΚΤΕΛ καθώς και το σωματείο ΤΑΞΙ.
29. Για όλο το χρονικό διάστημα ισχύος των κυκλοφοριακών ρυθμίσεων, ο ανάδοχος του έργου οφείλει
να μεριμνά για την ορθή θέση των πινακίδων σήμανσης
που βρίσκονται στο χώρο των εργασιών, καθώς και στην
ευρύτερη περιοχή του έργου και για την ασφαλή διέλευση πεζών από την περιοχή του έργου. Για όλο το χρονι-
κό διάστημα ισχύος των κυκλοφοριακών ρυθμίσεων οι
πινακίδες σήμανσης επιβάλλεται να είναι ευδιάκριτες,
να προειδοποιούν και να καθοδηγούν ασφαλώς τους
διερχόμενους οδηγούς και πεζούς και να τοποθετούνται
έτσι ώστε να μην εμποδίζουν την οδική κυκλοφορία και
να μην προκαλούν ατυχήματα. Επισημαίνεται ότι απαιτείται συχνός έλεγχος των πινακίδων.
30. Η απόφαση αυτή δεν υποκαθιστά απαιτούμενες
άλλες άδειες ή εγκρίσεις.
31. Η ΔΕΔΔΗΕ/ΔΠΜ-Θ/Περιοχή Καβάλας, η Διεύθυνση
Τεχνικών Έργων (ΔΤΕ) της Π.Ε. Καβάλας και ο Ανάδοχος
του έργου είναι αρμόδιοι για την υλοποίηση του εν λόγω
θέματος.
32. Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή
εκτέλεση και λειτουργία στα πλαίσια των αρμοδιοτήτων
τους.
Η απόφαση αυτή θα αναρτηθεί στο διαδίκτυο σύμφωνα με τις διατάξεις του ν. 4727/2020 (Α΄ 184).
Η παρούσα τίθεται σε ισχύ από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 4 Ιανουαρίου 2024
Ο Γραμματέας Αποκεντρωμένης Διοίκησης
ΙΩΑΝΝΗΣ ΣΑΒΒΑΣ

[Source: 20240200321.pdf | Tokens: 15899]